stanford-oval/wikipedia huggingface dataset:
Motalanvirran vesistö
Vesistöalueen perusrakenne > Järviä

Pääuomassa sijaitsevat Motolanvirran alueen suurimmat järvet. Sellainen ei vielä ole Ensjön, joka on Ljurabäckin lähdejärvi. Puro laskee Motolanvirran suistoon. Motolanvirta virtaa yhteensä viiden järven kautta, jotka ovat alhaalta lueteltuna Glan, Roxen, Ljungssjön, Norrbysjön ja Boren. Glaniin ja Roxeniin laskevien suurten jokien valuma-alueilla on paikoin runsaasti järviä. Glaniin tulee pohjoisesta kaksi jokea, joiden valuma-alueet ovat rikkaat pikkujärvistä. Niistä voi mainita Vistingebäckenin alueelta Näfssjön ja Käxten, ja Lotorpsånin alueelta Åmlången, Gron, Näfssjön, Ormlången, Björkesjön, Västjuten, Mellanjuten ja Avern. Galnin länsirantaan laskee ensin pieni Ålbäcken, jonka alueella on Lövstadsjön, ja suurempi Hällestadsån, jonka valuma-alueelta löytyvät esimerkiksi Dovern, Bönnern, Bleken, Stora Tron, Storsjön, Lien, Annsjön ja Stråken. Roxenista laskevaan Motalanvirtaan yhtyy pohjoisesta Torpån, jonka järviä ovat Mårn ja Ören, sekä Hyttebäcken, jonka alueelta löytyy Dänseln ja Horken. Roxenin suuren järven etelärantaan laskee kaksi pientä jokea. Niistä pienempi on Kumlaån, jonka valuma-alueella ovat esimerkiksi Norra Teden, Södra Teden ja Hallebysjön. Sen länsipuolella virtaa Sviestadsån, jonka valuma-alueella ovat esimerkiksi Ören, Vin, Svinstadsjön ja Värnässjön. Roxeniin laskevista suurista joista on Stångån järvirikkain ja sen pääuoma virtaa usean järven kautta. Valuma-alueelta löytyy muun muassa Ärlången, Stora Rängen, Lilla Rängen, Järnlunden, Drögen, Ämmern, Åländern, Åsunden, Juttern ja Krön. Sitävastoin toisella joella Svartånilla on vain yksi suuri järvi Sommen, joka sijaitsee tämän valuma-alueen eteläosissa.
Vesivoima

Vesistöalueella on patorekisterin mukaan 620 patoa, joista 40,6 % säännöstellään vesistön jokien virtaamia. Patojen säännöstelykapasiteetti on 1 215 miljoonaa kuutiometriä.
Motala Strömissä on kahdeksan vesivoimalaitosta. Holmen, Fiskeby, Skärblacka, Älvås, Nykvarn, Malfors, Borensberg ja Motala. Niiden yhteisteho on 84,2 megawattia ja vuosituotanto on 337,5 gigawattia. Pääuoman lisäksi myös vesistöalueen sivu-uomissa on 53 voimalalaa lisää. Ne ovat seuraavat (sivu-uomittain):
Aspaånissa on Aspa Nedre ja Aspa Övre
Dohnaforsånissa on Dohnafors bruk
Domneånissa on Aledal, Klerebo ja Hulebo.
Glanissa on Orga kvarn
Edeskvarnaånissa on Edeskvarna
Edsånissa on Sätra Nedre, Sätra Övre ja Edet.
Finspångsånissa on Finspång
Forsviksånissa on Forsvik
Hjoånissa on Stampens Kvarn
Holmånissa on Häldeholm
Huskvarnaånissa on Huskvarna, Carlfors, Rammbro Kvarn ja Ramsjöholm.
Hälestadsånissa on Rämninge
Kumlaånissa on Kumla kvarn
Lillånissa (Jönköping) on Hellstorp
Ornäsånissa on Orrnäs
Röttleånissa on Röttle
Skyllbergsånissa on Verkstadsfallet
Stångånissa (Motala Ström) on Nykvarn Stångån, Tannefors, Hackefors, Slattefors, Sturefors, Hovetorp, Sjösäter, Björkfors, Tyrisfors, Blomsfors, Storebro ja Ydrehammar
Svartånissa (Motala Ström) on Svartåfors, Odensfors, Vågforsen, Öjebro, Knutsbro, Mjölby, Flemminge, Bruksfallet, Stalpet, Aneby ja Nykvarn
Tabergsånissa on Huluhammar
Ysundaånissa on Ysunda Kvarn, Stjärnvik, Butbro ja Lotorp
Vesistöalueen kaikkien voimaloiden yhteisteho on 153,4 megawattia ja vuosituotanto 506,2 gigawattia.
Käännös suomeksi
Oddworld: Abe’s Oddysee

| Oddworld: Abe’s Oddysee |
| --- | --- |

Kehittäjä:  Oddworld Inhabitants
Julkaisija:  GT Interactive
Jakelija:  Steam, GOG.com, Humble Store ja PlayStation Store
Ohjaaja:  Lorne Lanning
Suunnittelija:  Jeffrey Nicholas Brown
Säveltäjä:  Ellen Meijers
Pelisarja:  Oddworld
Pelimoottori:  Aware Lifeforms In Virtual Entertainment
Julkaistu:  1997
Lajityyppi:  metroidvania
Pelimuoto:  moninpeli ja yksinpeli
Ikäluokitus:  ESRB: Teini-ikäisille  USK 12 
Alusta:  Microsoft Windows, DOS, PlayStation, Game Boy Color, Game Boy ja PlayStation 4
Jakelumuoto:  CD-ROM, digitaalinen jakelu ja digitaalinen lataus
Lisää peliartikkeleitaVideopelien teemasivulla
Pelin päähenkilö Abe ratsastaa Elumilla
Oddworld: Abe’s Oddysee (Japanissa nimellä Abe a GoGo) on Oddworld Inhabitantsin kehittämä ja GT Interactiven julkaisema tasohyppely- ja ongelmanratkaisupeli. Peli julkaistiin 1997 PlayStationille ja Pohjois-Amerikassa, Australiassa ja Euroopassa myös Windowsille.
Abe’s Oddysee oli ensimmäinen peli Oddworld-sarjassa. Sarjassa on julkaistu myös Oddworld: Abe’s Exoddus, Oddworld: Munch’s Oddysee sekä Oddworld: Stranger’s Wrath -pelit. Alkuperäinen peli saapui ladattavaksi USA:n storeen lokakuussa 2009, ja Eurooppaan peli ilmestyi ladattavaksi huhtikuussa 2010. Uusintaversio Oddworld: New 'n' Tasty! ilmestyi 2014.
Tarina

Peli sijoittuu kuvitteelliseen Oddworldiin (”outomaailma”). Päähenkilö Abe on Mudokon-rotuun kuuluva orja, joka työskentelee RuptureFarms-nimiselle jättiläismäiselle lihanjalostamolle. Yritys tuhoaa luonnonvaroja ja ajaa eläinlajeja sukupuuttoon, kun taas mudokonit ovat luonnonuskontokansaa, jotka omavaat maagisia voimia ja ovat voimakkaasti yhteydessä luontoon sekä maailmansa eläimistöön.
RuptureFarms kärsii taloudellista tappiota ja päättää tuoda markkinoille uuden, mudokonin lihaa sisältävän tuotteen. Kun Abe tajuaa, että hän ja hänen ystävänsä ovat tuomittuja kuolemaan, hän päättää paeta ja auttaa niin montaa mudokon-orjaa kuin vain pystyy. Abe pakenee erämaahan, missä hän kohtaa mudokon-šamaanin. Šamaanin johdolla Abe käy läpi erilaisia muinaisia rituaaleja ja tutustuu ikivanhoihin temppeleihin, kunnes saavuttaa puolijumalalliset voimat. Hän palaa RuptureFarmsin tehtaalle pelastamaan mudokoneja. Pelin loppuratkaisu riippuu pelaajan menestyksestä. Jos pelaaja on pelastanut riittävän monta mudokonia, mudokonit vapautuvat ja juhlivat Abea sankarinaan. Muussa tapauksessa Abe lasketaan lihamyllyyn RuptureFarmsin johtajien nauraessa hänen ympärillään ilkeästi.
Abe’s Oddyseen tarinankerronnalliset elementit olivat peliyhtiö Oddworld Inhabitantsin perustajajäsenen Lorne Lanningin noin 6 vuoden kehittämisen tulosta. Lanning kehitti tarinaansa vuosina 1993–1995.
Pelaaminen

Abe’s Oddysee on sivusta kuvattu tasohyppelypeli. Pelin grafiikka on esirenderöityä 3D-grafiikkaa, mutta pelimekaniikka itsessään on kaksiulotteinen. Suurin osa pelistä koostuu paikasta toiseen liikkumisesta, vaarojen välttelystä ja erilaisten pulmien ratkaisemisesta. Toisinaan pelissä tulee vastaan painikkeita ja vipuja, joita käyttämällä Abe voi vaikuttaa peliympäristöön. Ajoittain Abe löytää kranaatteja, joita hän voi käyttää aseena. Lisäksi Abe voi meditoimalla ottaa hallintaansa RuptureFarmsia vartioivia hirviöitä ja käyttää heitä uhrattavina tiedustelijoina. Varsinainen tavoite on pelastaa muut mudokon-orjat. Pelin läpipääsemiseksi 99 mudokon-orjasta tulee pelastaa vähintään 50. Muussa tapauksessa pelaaja joutuu aloittamaan alusta RuptureFarmsin kakkososiosta. Jos pelaaja tappaa kaikki mudokonit (paitsi ne, joiden pelastaminen on pelin läpäisemiseksi välttämätöntä), pelaaja saa käyttöön loppumattoman määrän kranaatteja.[lähde? ]
Abe’s Oddysee edustaa niin sanottua elokuvamaista tasohyppelyä. Lajityypin aiempia edustajia olivat esimerkiksi Prince of Persia, Another World ja FlashBack. Kiipeily, hyppiminen ja liikkuminen on toteutettu esikuvien tapaan. Tasot koostuvat etukäteen määritellyistä ruuduista, joiden välillä hahmo liikkuu. Toisin kuin sidescroll-peleissä, näyttö ei siis jatkuvasti liu’u eteenpäin pelihahmon mukana. Tähän päädyttiin, jotta pelaaja ei kokisi pelaavansa hahmoa suoraan vaan olisi enemmänkin pelihahmon ohjaaja. Elokuvamaisuutta lisättiin myös äänisuunnittelulla. Taustamusiikkia ei ole mahdollista kytkeä pois, ja musiikki muuttuu pelin edetessä reaaliaikaisesti. Esimerkiksi vihollisia kohdatessa taustamusiikki muuttuu intensiivisemmäksi.
Eräs Abe’s Oddyseen omaperäisimmistä ideoista oli mahdollisuus puhua tekoälyn ohjaamille mudokon-ystäville ja antaa heille erilaisia komentoja kuten seuraaminen tai odottaminen. Puhemekaniikan lisääminen teki sivuhahmoista syvempiä ja moniuloitteisempia. Toinen omaperäinen idea oli päähahmo Aben mahdollisuus ottaa hallintaansa vihollisia. Sen ansiosta pelattavan hahmon ei tarvinnut kantaa aseistusta, mutta peliin saatiin silti toimintaelementtejä. Yli-inhimillisen toimintasankarin sijaan Abesta haluttiin tehdä empaattinen, luova hahmo. Hahmon empaattisuus heijastui pelin tavoitteeseen, joka ei ollut vihollisten tuhoaminen tai tappaminen vaan ystävien pelastaminen.
Abe’s Oddysee sisältää paljon huumoria, myös mustaa huumoria. Pelaaja voi esimerkiksi halutessaan panna Aben pieraisemaan, vaikka tästä ei mitään pelimekaanista hyötyä olekaan. Jatko-osa Abe’s Exoddus vei huumoria vielä pidemmälle esitellessään räjähtävät pierut, jotka olivat myös tärkeä osa itse pelin kulkua.[lähde? ]
Pelin kehitysvaiheet

Oddworldin piti alun perin olla 5-osainen elokuvasarja, mutta siitä tehtiinkin pelisarja videopelien matalamman budjetin vuoksi. Peliyhtiö Oddworld Inhabitants perustettiin lokakuussa 1994. Sen työntekijöiksi otettiin tietotekniikan asiantuntijoiden ohella Hollywoodin animaattoreita. Pelistä päätettiin tehdä 2D-tasohyppely; näin CD-levyjen muistikapasitetti pystyttiin 3D-mallien ja -pelimekaniikkojen sijaan hyödyntämään graafiseen suunnitteluun ja 3D-taustoihin. Pelin kehittämisvaiheet tuottivat useita ongelmia, koska suuret peliyhtiöt Nintendo ja Sega markkinoivat pelejään enimmäkseen yksittäisinä tuotteina, mikä ei jättänyt sijaa elokuvamaisille tasohyppelypeleille. Tämän vuoksi Abe’s Oddysee julkaistiin tuolloin uudelle Sonyn Playstation-konsolille.
Myös Abe’s Oddyseen julkaisu tuotti ongelmia, sillä ensimmäinen versio sisälsi virheen, joka kaatoi koko pelin; ensimmäinen painos sisälsi noin 500 000 kopiota. Tämä virhe korjattiin myöhemmissä painoksissa. Pelin PS1-versio myi yhteensä yli 3 miljoonaa kappaletta, minkä vuoksi julkaisuyhtiö halusi jatko-osan jouluksi 1998. Kiireisen aikataulun vuoksi pelin jatko-osaa Abe’s Exoddusta ei suunniteltu Lorne Lanningin alkuperäisen tarinahahmotelman mukaan, vaan se rakennettiin bonuspeliksi. Todellinen jatko-osa Soulstorm julkaistaan vasta loppuvuonna 2020. Jatko-osaa ei saatu aikaisemmin valmiiksi myöhempien spin-off-pelien heikkojen myyntilukujen vuoksi.
Vastaanotto

Abe’s Oddyseetä ylistettiin mielenkiintoisen pelattavuuden, hyvien grafiikkojen ja hienojen videoleikkeiden takia. Peli voittikin useita palkintoja. Toisaalta peliä kritisoitiin kovasta vaikeusasteesta ja mahdollisuudesta tallentaa vain tietyissä kohden kenttiä. Peliä myös syytettiin väkivaltaiseksi, sillä RuptureFarmsin lihanjalostusta kuvattiin melko tarkasti. Japanissa joitakin pelin graafisimmista kohtauksista sensuroitiin.[lähde? ]
Aiheesta muualla

Oddworld: Abe's Oddysee MobyGamesissa (englanniksi)
Shūto Yamamoto

| 0 | 1 | 2 |
| --- | --- | --- |

Henkilötiedot
Koko nimi: Shūto Yamamoto
Syntymäaika: 1. kesäkuuta 1985 (ikä 39)
Syntymäpaikka: Morioka, Japani
Kansalaisuus:  Japani
Pelipaikka: Puolustaja
Pituus: 180 cm
Seura
Seura: Kashima Antlers
Pelinumero: 16
Seurat
| Vuodet | Seura | O (M) |
| 2008–2013 2014– | Júbilo Iwata Kashima Antlers | 88 (3) 143 (8) |
Maajoukkue
| 2017 | Japani | 1 (0) |
 Seurajoukkueuran tilastot kattavat vain kansalliset sarjat.
Shūto Yamamoto (jap. 山本 脩斗, Yamamoto Shūto; s. 1. kesäkuuta 1985 Morioka) on japanilainen jalkapalloilija.
Jalkapallomaajoukkue

Yamamoto debytoi Japanin maajoukkueessa joulukuussa 2017.
Songs from The Joulukalenteri

| Songs from The Joulukalenteri Trio Saletti |
| --- | --- | --- |

Vuoden 2007 uudelleenjulkaisun kansikuva.
Studioalbumin tiedot
 Äänitetty : 1991 (taustat) 1997 (laulut)
 Julkaistu: 1997 2007 uudelleenjulkaisu
 Formaatti: CD
 Tuottaja(t): De Nattergale
 Tyylilaji: huumori/joulumusiikki
Songs from The Joulukalenteri on The Joulukalenteri -televisiosarjan laulujen pohjalta tehty soundtrack-julkaisu. Trio Saletin muodostivat Kari Lehtomäki, Seppo Korjus ja Raimo Smedberg. Sanoituksista vastasi Jukka Virtanen. CD julkaistiin vuonna 1997 ja kymmenen vuoden kuluttua seurasi uudelleenjulkaisu, samalla kun The Joulukalenteri julkaistiin DVD-julkaisuna.
Kappaleet

On rankkaa olla tonttumies - 2.48
Saapastanssi - 2.43
Kauan sitten Betlehemissä (alkuperäinen kappale Mary's Boy Child) - 2.50
Rosita Carlos - 2.15
Jos vain vähän leikkaa - 2.37
Rakkaat muistot - 4.07
Jäger-lied - 0.45
Uutisblues - 2.43
Neitonen, kaivaten - 3.26
Niskatuskamies - 2.30
Hirmuiset väännöt - 2.46
The blues - 4.35
On hienoo olla tonttumies - 2.52
The Playrasia - 1.26
Sofja Tihonova

| Sofja Tihonova |
| --- | --- |

Henkilötiedot
Koko nimi:  Sofja Dmitrijevna Tihonova
Syntynyt: 16. marraskuuta 1998 (ikä 25) Pietari, Venäjä
Mäkihyppääjä
Seura:   Saint-Petersburg KOR1 Dinamo
Suksimerkki:  Fischer
Maailmancup
Kaudet:  2013-
Voitot:  0
Palkintokorokkeella:  0
 Tietolaatikko päivitetty 22. helmikuuta 2015 
Sofja Dmitrijevna Tihonova (ven. Софья Дмитриевна Тихонова; s. 16. marraskuuta 1998 Pietari) on venäläinen mäkihyppääjä. Hän edustaa Saint-Petersburg KOR1 Dinamo -seuraa.
Tihonova debytoi mäkihypyn maailmancupissa joulukuussa 2013 Lillehammerissa sijoittuen kilpailussa sijalle 33. Ensimmäiset maailmancupin pisteensä hän saavutti tammikuussa 2014 oltuaan Tšaikovskin kilpailussa 22:s. Tihonovan paras sijoitus maailmancupin osakilpailussa on neljäs sija, jonka hän saavutti joulukuussa 2014 Lillehammerista. Tämän jälkeen hän on sijoittunut kymmenen parhaan joukkoon kerran kaudella 2016–2017, kolme kertaa kaudella 2018–2019, ja kahdesti kaudella 2019–2020. Continental Cupissa Tihonova debytoi jo 12-vuotiaana vuonna 2010.
Tihonova kilpaili ensimmäisissä aikuisten arvokilpailuissaan vuoden 2015 MM-kilpailuissa Falunissa. Hän oli normaalimäen 20:s ja sekajoukkuemäen viides. Helmikuussa 2015 Tihonova saavutti kultaa henkilökohtaisesta ja hopeaa joukkuekilpailusta nuorten MM-kilpailuista ja saman vuoden tammikuussa niin ikään kultaa henkilökohtaisesta ja hopeaa joukkuekilpailusta Euroopan nuorten olympiafestivaaleilta. Vuonna 2016 hän saavutti nuorten MM-kilpailujen normaalimäessä pronssia ja nuorten talviolympialaisten normaalimäessä hopeaa. Lahden MM-kilpailuissa 2017 hän sijoittui normaalimäessä 26:nneksi. Nuorten MM-kilpailuissa 2018 hän saavutti joukkuemäessä hopeaa. Pyeongchangin olympialaisissa 2018 hän sijoittui normaalimäessä 25:nneksi. Seefeldin MM-kilpailuissa 2019 hän oli normaalimäessä 20:s ja sijoittui naisten joukkuemäessä viidenneksi sekä sekajoukkuemäessä seitsemänneksi. Oberstdorfin MM-kilpailuissa 2021 hän oli suurmäessä 23:s, normaalimäessä 24:s ja naisten joukkuemäessä kuudes. Pekingin olympialaisissa 2022 Tihonova sijoittui normaalimäessä 26:nneksi.
Aiheesta muualla

Kuvia tai muita tiedostoja aiheesta Sofja Tihonova Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Sommitelma

Kynttiläsommitelma.
Sommitelma viittaa muotojen ja värien ryhmittelyyn tietyssä teoksessa, joskin yleisemmin käytetään sanaa sommittelu. Sommitelma-nimisiä teoksia on olemassa, esimerkiksi Birger Carlstedtilla, Vasili Kandinskilla  ja Piet Mondrianilla. Teosnimenä voi olla myös vaikkapa Kubistinen sommitelma tai jonkin värin mukaan nimetty sommitelma. Tunnettu on James McNeill Whistlerin vuonna 1871  äidistään maalaama muotokuva, jolle hän antoi nimen Harmaan ja mustan sommitelma (Arrangement in Grey and Black). Whistler nimesi monia muitakin muotokuviaan milloin harmaan ja mustan sommitelmiksi, milloin taas pinkin ja valkoisen sommitelmaksi.
Shit-Hot

| Shit-Hot L'Amourder |
| --- | --- | --- |

Studioalbumin tiedot
 Julkaistu: 1987
 Tuottaja(t): Riku Mattila & T. T. Oksala
 Tyylilaji: rock
 Kesto: 38.12
 Levy-yhtiö: Poko Rekords
L'amourderin muut julkaisut
| Ritual 1986 | Shit-Hot 1987 |   |
Shit-Hot on L'Amourderin eli englannin kielellä esiintyneiden Sielun Veljien vuonna 1987 julkaistu  albumi.
Kappaleet

A-puoli
City of Smiling Snakes – 3.25
Do the Twitch – 2.26
Emil Zatopek – 2.40
I Got Mine – 2.44
Nazional Day – 4.00
Bitches Brew – 4.18
B-puoli
Love on the Edge – 4.23
Luminous Force – 2.34
Forever Hungry – 3.05
Shit-Hot – 1.52
Misery – 2.55
A Song – 3.50
Kokoonpano

Ismo Alanko – laulu, kitara, basso
Jukka Orma – kitara, laulu
Jouko Hohko – basso, kitara, laulu
Alf Forsman – rummut, lyömäsoittimet
Kokoonpano > Muut tekijät

Lahtinen – valokuvat, layout
Riku Mattila – tuottaja
T. T. Oksala – tuottaja
Sofi Marinova (albumi)

| Sofi Marionva Sofi Marinova |
| --- | --- | --- |

Studioalbumin tiedot
 Julkaistu: 2013
 Tyylilaji: pop, folk
 Levy-yhtiö: Sunny Music
Sofi Marinovan muut julkaisut
| VIP-ăt 2009 | Sofi Marionva 2013 |   |
Sofi Marinova (bulg. Софи Маринова) on bulgarialaisen pop-folk-laulaja Sofi Marinovan albumi. Sen julkaisi levy-yhtiö Sunny Music vuonna 2013.
Kappaleet

Iskam da običam (remix)
Parvo ime ljubov
Drugata v men
Pak tše se smeya
Promyana v plana
Love Unlimited (remix)
Malči sarce
Ne sam bila
Nyama kak
Прегърни ме (Гушин ман)
Za da te ima
Bez pravila
Nerazumna
Love Unlimited
Iskam da običam
Ederlezi / Čaj Šukarie
Mnogo yasno
Snellman-korkeakoulu

| Snellman-korkeakoulu |
| --- | --- |
Perustettu:  1980
Tyyppi:  Yksityinen
Henkilökunta:  16
Sijainti:  Helsinki,  Suomi
Osoite:  Puuskakuja 14, 00850 Helsinki
Sivusto:  snellman-korkeakoulu.fi
Snellman-korkeakoulu on Helsingin Jollaksessa toimiva vapaan sivistystyön oppilaitos, jonka pääasiallinen tehtävä on kouluttaa luokanopettajia, erityisopettajia ja taideaineiden opettajia steinerkouluihin sekä varhaiskasvattajia ja erityiskasvattajia steinerpäiväkoteihin. Valtakunnallisena oppilaitoksena toimiva Snellman-korkeakoulu perustettiin vuonna 1980. Snellman-korkeakoulu -nimisen kansanopiston asema vakiinnutettiin "muuna vapaan sivistystyön oppilaitoksena" lakimuutoksella 2002.
Snellman-korkeakoulun aatteellinen lähtökohta pohjautuu kansallisfilosofi Johan Vilhelm Snellmanin kasvatusfilosofisiin käsityksiin ja itävaltalaisen Rudolf Steinerin antroposofiseen hengentieteeseen pohjautuvaan steinerpedagogiikkaan.
Opetusfilosofia

J. V. Snellman arvosteli aikanaan yliopistoa jäykästä koulumaisuudesta. Teoreettisena viitekehyksenä ovat Snellmanin teokset Persoonallisuuden aika ja Akateemisesta opiskelusta. Tämä snellmanilainen ajatus ihmisen yksilöllisestä henkisestä kasvusta ja kehityksestä yhdistyy Snellman-korkeakoulussa Rudolf Steinerin filosofiaan. Snellman-korkeakoulu korostaa steinerilaisen ajattelun ihmiskäsityksen olevan aivan erityinen verrattuna muihin ajattelumalleihin. Ihminen nähdään fyysisenä, sielullisena ja henkisenä olentona, ja koko hänen tiedollisen sivistyksen tarpeensa nähdään laajana kokonaisuutena. Tiedollisen puolen lisäksi sivistyksen osaksi nähdään myös esteettisyys ja eettisyys. Käsitys tiedon muodostuksesta on laadullinen. Idea ei ole niinkään selittää jonkin olemassaoloa, vaan kuvailla sitä. Steiner itse romantikkona näki koko elämän yhtenä orgaanisena ykseytenä. Filosofia on keskeisesti siis fenomenologista ja pedagogisella tasolla pyrkii korostamaan värien, kokemusten, sävelten, musiikin, kielen, muotojen ja kaikkien maailman ilmiöiden merkitystä. Ideana on ihmisen kykyjen kokonaisvaltainen herättäminen henkisesti, fyysisesti ja psyykkisesti. Esteettisyyden osalta korostetaan elämyksellisyyttä eli taidetta (mm. goetheanistista kuvataidetta), laulua, musiikkia, Steinerin kehittelemää eurytmiaa eli liikuntataidetta ja luonnon tärkeyttä. Luonnon osuus korostuu biodynaamisen viljelyn ja luonnonhoidon kautta. Eettisyys taas yhdistyy sosiaalisiin taitoihin ja toimintaan. Yhtenä tällaisena sosiaalisena tavoitteena on egoismista siirtyminen empatiaan.
Steinerilainen pedagogia on kansainvälisesti tunnustettu ns. vaihtoehtopedagogia, kuten esimerkiksi montessori-, ja freinetpedagogiikat. Snellman-korkeakoulun voi nähdä myös taideyliopistona, ja sen ylioppilaskunta toimiikin taideyliopistojen ylioppilaskuntien yhteistyöjärjestössä ArsYOssa.
Opiskelu

Snellman-korkeakoulun opintotarjonta jakautuu seuraavanlaisesti:
Yleisopinnot (60 op.)
Steinerpedagogiikan yleisopinnot (60 op.)
Varhaiskasvattajaopinnot (240 op.)
Luokanopettajaopinnot (280 op.)
Erityispedagogiikan opinnot (60 op.)
Kuvataiteiden opinnot (60–300 op.)
Puhe- ja draamataiteen opinnot (240 op.)
Eurytmian opinnot (240 op.)
Laulun opinnot
Sigrid Kaag

| Sigrid Kaag |
| --- | --- |
 Kaag valokuvattuna vuonna 2018
Alankomaiden valtiovarainministeri
 10. tammikuuta 2022–  
Monarkki:  Willem-Alexander
Pääministeri:  Mark Rutte
Edeltäjä:  Wopke Hoekstra
Alankomaiden ulko- ja kehitysapuministeri
 2017–2021  
Monarkki:  Willem-Alexander
Pääministeri:  Mark Rutte
Edeltäjä:  Stef Blok
Seuraaja:  Tom de Bruijn (vt.)
Henkilötiedot
Syntynyt: 2. marraskuuta 1961 (ikä 62)  Rijswijk, Alankomaat
Kansalaisuus:   alankomaalainen
Puoliso:  Anis al-Qaq
Lapset:  4
Tiedot
Puolue:  D66
Uskonto:  katolinen
Sigrid Kaag (s. 2. marraskuuta 1961 Rijswijk, Alankomaat) on hollantilainen diplomaatti ja poliitikko. Hän edustaa D66-puoluetta.
Tausta ja yksityiselämä

Kaag syntyi vuonna 1961 Rijswijkissa. Vuonna 1980 hän aloitti arabian kielen ja filologian opinnot Utrechtin yliopistossa. Vuonna 1985 hän muutti Egyptiin, jossa hän aloitti Lähi-idän politiikkaa Kairon amerikkalaisessa yliopistossa, josta hän valmistui kandidaatiksi vuonna 1987. Tämän jälkeen hän muutti Isoon-Britanniaan ja valmistui Oxfordin yliopistosta maisteriksi pääaineenaan kansainväliset suhteet.
Kaag on naimisissa Anis al-Qaqin kanssa. Tämä toimi 1990-luvulla Jasser Arafatin johtamassa hallituksessa. Kaagilla on neljä lasta.
Uskonnolliselta vakaamukseltaan Kaag on katolilainen. Hän myös harjoittaa uskoaan, vaikka D66:llä on puolueena perinteisesti ollut melko nihkeä suhtautuminen uskontoon.
Ura diplomaattina

Kaagin ura diplomatian ja YK:n parissa alkoi vuonna 1990, kun hän aloitti Alankomaiden ulkoministeriön YK-osastossa. Vuonna 2004 hän toimi YK:n neuvonantajana Khartumissa ja Nairobissa.
Vuosina 2015–2017 Kaag toimi YK:n Libanonin erikoiskoordinaattorina. Tätä ennen hän on toiminut myös muissa YK:n tehtävissä kuten kemiallisten aseiden kieltojärjestössä, jonka tavoite oli hankkiutua eroon Syyrian kemiallisista aseista.
Poliittinen ura

Vuonna 2017 Kaag nousi Rutten III:n hallituksen ulko- ja kehitysapuministeriksi.
Syyskuussa 2020 Kaag valittiin D66-puolueen puheenjohtajaksi. Hän voitti vastaehdokkaansa Ton Visserin saatuaan 95,7 % jäsenistön äänistä.
Vuoden 2021 vaaleissa Kaag oli puolueensa pääministeriehdokas ja ilmoitti pyrkivänsä maan ensimmäiseksi naispuoliseksi pääministeriksi.
Kaag ilmoitti eroavansa ulkoministerin virastaan 17. syyskuuta 2021 ns. Afganistanin pakolaiskriisin jäljiltä. Alankomaiden parlamentti oli aiemmin virallisesti tuominnut hänen toimintansa ulkoministerinä Talibanin kaapatessa valta Afganistanissa ja sen jälkeisessä pakolaiskriisissä. Kaag kertoi eronsa yhteydessä hyväksyvänsä parlamentin kritiikin.
Tammikuun 2022 alussa Kaag nousi Rutten IV:n hallituksen valtiovarainministeriksi.
Syyrian presidentti Bašar al-Assad on väitetysti sanonut Kaagin olevan "enemmän mies kuin yksikään mies".
Aiheesta muualla

Kuvia tai muita tiedostoja aiheesta Sigrid Kaag Wikimedia Commonsissa
Sir Bani Yasin luostari

| Sir Bani Yasin luostari |
| --- | --- |

Sijainti:  Sir Bani Yas, Abu Dhabi,  Yhdistyneet arabiemiraatit
Koordinaatit:  24°19′24″N, 52°38′12″E
Rakennustyyppi:  luostari
Perustettu:  600-luku
Käyttäjä:  nestoriolainen kirkko
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Sir Bani Yasin luostari on 600-luvun paikkeilta peräisin olevan nestoriolaisen luostarin rauniot Sir Bani Yasin saarella nykyisissä Yhdistyneissä arabiemiirikunnissa. Luostari toimi noin 150 vuotta ennen sen hylkäämistä. Sen rauniot löydettiin 1990-luvun alussa ja nykyisin ne ovat avoimia yleisölle.
Sijainti

Sir Bani Yas on saari Abu Dhabin emiraatissa Yhdistyneissä arabiemiraateissa. Saari on emiraatin rannikolla noin 170 kilometriä länteen pääkaupunki Abu Dhabista. Luostarin rauniot sijaitsevat saaren länsiosassa.